கேள்வி: துர்பு காப்பு பற்றி விளக்கவும்.
பதில்: துர்பு காப்பு (''Turpu Kapu'') என்பது இந்தியா ஆந்திரப் பிரதேசம் மாநிலத்தில் வாழும் ஒரு சாதியின் பெயராகும். இவர்கள் காப்பு (சமூகம்) சாதியின் உட்பிரிவுகளில் ஒன்றாக உள்ளனர். இச்சாதியினர் முதன்மையாக சிறீகாகுளம், விசயநகர மாவட்டம் (ஆந்திரப் பிரதேசம்) மற்றும் விசாகப்பட்டினம் ஆகிய மாவட்டங்களில் காணப்படுகின்றனர். மாநிலத்தின் பிற பகுதிகளில் சிறிய எண்ணிக்கையில் உள்ளனர். பாரம்பரியமாக இவர்கள் போர்வீரர்களாகவும் விவசாயிகளாகவும் இருந்தனர். மாநிலத்தின் உத்தராந்திரா பகுதியில் அரசியல் ரீதியாக முக்கியத்துவம் வாய்ந்த ஒரு சமூகமாகவும் உள்ளனர். 'துர்பு' என்ற சொல்லுக்கு தெலுங்கில் கிழக்கு என்பது பொருளாகும். இது ஆந்திராவின் (உத்தராந்திரா) வடகிழக்கு பகுதியில் இவர்களின் ஆதிக்கத்தை அடிப்படையாகக் கொண்ட ஒரு பெயராகும்.